Atesa la necessitat de difondre i aprofundir en el coneixement del patrimoni etnològic de Catalunya;
S'aproven les bases que han de regir la concessió de subvencions a empreses per a l'edició de treballs relacionats amb el patrimoni etnològic de Catalunya, que consten a l'annex d'aquesta Ordre.
1.1 L'objecte d'aquesta línia de subvencions és la concessió d'ajuts per a empreses per a l'edició de treballs relacionats amb el patrimoni etnològic de Catalunya.
1.2 Les subvencions tenen la consideració d'ajuts de minimis, regulats pel Reglament CE núm. 1998/2006, de la Comissió, de 15 de desembre de 2006 (DOUE L379, de 28 de desembre de 2006).
1.3 L'edició dels treballs s'ha d'efectuar l'any de publicació de la convocatòria corresponent.
1.4 Aquestes subvencions no són compatibles amb els ajuts que per al mateix objecte s'obtinguin del Departament de Cultura i Mitjans de Comunicació de la Generalitat, o entitat vinculada o participada per aquest, sens perjudici de l'establert a la base 3 i 14.3..2 Destinataris/àries
Poden optar a aquestes subvencions les empreses editorials (persones físiques o jurídiques) que tinguin el domicili social o un establiment permanent a Catalunya..3 Quantia
La quantitat de la subvenció no pot en cap cas ser superior al 50% del cost total de l'edició.
En el cas que una part del finançament de l'activitat correspongui a subvencions de qualsevol administració o ens públics o privats, nacionals, de la Unió Europea o d'organismes internacionals, el càlcul de l'aportació del Departament de Cultura i Mitjans de Comunicació s'efectuarà descomptant del cost total, l'import de les possibles subvencions atorgades per aquests organismes.
Les subvencions es concedeixen tenint en consideració les disponibilitats pressupostàries i la puntuació obtinguda d'acord amb els criteris de valoració establerts a la base 7..4 Documentació
4.1 Les sol·licituds han d'anar acompanyades de la documentació següent:
e) Declaració, signada pel/per la representant de l'empresa, sobre si s'han demanat o obtingut altres ajuts públics o privats per al mateix projecte, incloent-hi els imports sol·licitats i concedits.
Si la persona sol·licitant no té la seva residència fiscal en territori espanyol, cal presentar una declaració responsable on ho faci constar.
Aquesta declaració s'inclou en el formulari de sol·licitud normalitzat.
En el cas d'empresari/ària persona física, el Departament de Cultura i Mitjans de Comunicació comprova d'ofici que estigui donat d'alta en l'Impost sobre Activitats Econòmiques.
La firma de la sol·licitud de subvenció implica l'autorització per fer-ne la comprovació.
g) Si té 50 o més treballadors, declaració acreditativa del compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors amb discapacitat, d'acord amb el que estableix l'article 92.5 del Text refós de la Llei de finances públiques de Catalunya.
h) Declaració acreditativa del compliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística, en funció de si es tracta d'una empresa que disposi d'establiments oberts al públic o no.
i) Imprès de transferència bancària degudament omplert.
j) En el cas d'haver rebut ajuts de minimis de qualsevol administració pública en l'exercici fiscal corrent i en els dos anteriors, documentació acreditativa d'aquests ajuts amb indicació de l'import, ens atorgant i data d'atorgament; en cas contrari, declaració responsable del representant de l'empresa al respecte.
No cal aportar els documents indicats en les lletres a), b) i c) en cas que el/la sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
Si el Departament de Cultura i Mitjans de Comunicació, per causes alienes a la seva actuació, no pot aconseguir els documents, ha de requerir el/la sol·licitant perquè els aporti en el termini de deu dies hàbils.
4.1.2 Documentació sobre el projecte:
a) Memòria explicativa del projecte editorial amb indicació de l'estructura i els continguts del treball a publicar, dades sobre l'autor/a o autors/es del treball i característiques de la publicació, inclòs el tiratge, la distribució i el calendari previstos.
b) Pressupost total, que ha de recollir els següents punts: previsió econòmica completa i detallada de l'edició per a la qual es sol·licita l'ajut, en la que consti tant les despeses com els ingressos, quantia de l'ajut que se sol·licita i detall de les fonts de finançament previstes..5 Sol·licituds
Per a cada projecte cal presentar una sol·licitud individualitzada.
Les sol·licituds, segons el formulari normalitzat facilitat pel Departament de Cultura i Mitjans de Comunicació, s'han de presentar al Registre del Departament de Cultura i Mitjans de Comunicació, Rambla de Santa Mònica, núm. 8, 08002 Barcelona, als altres registres generals del Departament de Cultura i Mitjans de Comunicació, com ara els dels seus serveis territorials, o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
El formulari de sol·licitud normalitzat es pot obtenir a l'adreça d'Internet http://www.gencat.cat/cultura/subvencions..6 Termini de presentació de sol·licituds
El termini de presentació de les sol·licituds s'establirà a la convocatòria corresponent..7 Criteris de valoració
Les sol·licituds són valorades d'acord amb els criteris següents:
a) Solvència tècnica acreditada de l'empresa sol·licitant, amb una línia editorial especialitzada en temes d'etnologia.
b) Singularitat del treball a publicar i el rigor en el tractament dels continguts.
c) Correspondència entre els plantejaments culturals i comercials del projecte editorial.
d) Planificació de la distribució i comercialització del treball editat.
e) L'edició del treball en la llengua catalana o aranesa.
Per cadascun dels criteris de valoració s'atorga un màxim de 3 punts.
Per poder ser subvencionades, les sol·licituds han d'obtenir una puntuació mínima de 8 punts en el conjunt dels criteris esmentats..8 Procediment de concessió i tramitació
8.1 El procediment de concessió de les subvencions es tramita en règim de concurrència competitiva.
8.2 L'òrgan instructor és el Centre de Promoció de la Cultura Popular i Tradicional Catalana.
8.3 Les sol·licituds són analitzades per una comissió assessora per a l'estudi i l'avaluació de les sol·licituds presentades.
Aquesta comissió assessora és nomenada i presidida pel director del Centre de Promoció de la Cultura Popular i Tradicional Catalana i constituïda per dos tècnics/ques del mateix Centre.
La comissió assessora pot convocar els/les interessats/des a fi de sol·licitar-los qualsevol aclariment.
La valoració de les sol·licituds s'efectua en aplicació dels criteris establerts a la base 7.
8.4 L'incompliment dels requisits o del termini de presentació de sol·licituds establerts en aquestes bases comporta la inadmissió de la sol·licitud.
La manca de presentació de qualsevol dels documents que preveu la base 4 en el termini corresponent i amb el requeriment previ d'esmena comporta el desistiment de la sol·licitud.
Prèviament a la valoració de les sol·licituds, el director del Centre de Promoció de la Cultura Popular i Tradicional Catalana ha de resoldre sobre la inadmissió o el desistiment de les sol·licituds.
Contra aquesta resolució, que no exhaureix la via administrativa, es pot interposar recurs d'alçada davant el conseller de Cultura i Mitjans de Comunicació en el termini d'un mes a comptar de la recepció de la notificació..9 Resolució i notificació
9.1 La concessió de les subvenciones es fa per Resolució del conseller de Cultura i Mitjans de Comunicació i es notifica a les persones interessades en el termini de sis mesos a comptar de la finalització del termini de presentació de sol·licituds.
En la notificació, ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de la notificació i, potestativament, recurs de reposició davant el conseller de Cultura i Mitjans de Comunicació en el termini d'un mes.
Transcorregut el termini indicat sense que s'hagi dictat i notificat la resolució expressa, els/les sol·licitants poden entendre desestimades les seves sol·licituds per silenci administratiu.
9.2 Amb la fermesa de la resolució de concessió de la subvenció s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social..10 Forma de pagament
El pagament de la subvenció es comença a tramitar en el moment de la presentació, per part de l'empresa beneficiària, de la documentació que acrediti que s'ha efectuat la despesa total de l'edició que estableix la base 11..11 Justificació
11.1 Les empreses beneficiàries han de presentar un compte justificatiu amb aportació de justificants de despeses al Centre de Promoció de la Cultura Popular i Tradicional Catalana abans del 30 de novembre de l'any corresponent a la convocatòria, sense que hagi possibilitat d'establir pròrrogues.
Aquest compte justificatiu haurà d'incloure la següent documentació:
a) Memòria d'actuació que justifiqui el compliment de les condicions exigides en aquestes bases reguladores, amb indicació de les activitats fetes i els resultats obtinguts.
b) Memòria econòmica que justifiqui el cost de l'edició del treball realitzat amb:
b.1) Una relació classificada de les despeses de l'edició, amb identificació del creditor i del document, import, data d'emissió i, si s'escau, data de pagament, i possible desviació respecte al cost pressupostat.
b.2) Factures (o altres documents de valor probatori equivalent) i, si escau, documentació acreditativa del pagament.
b.3) Indicació, si escau, dels criteris de repartiment dels costos generals i/o indirectes incorporats en la relació prevista a l'apartat b.1).
b.4) Relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
c) Certificat d'estar al corrent de les obligacions amb la Seguretat Social.
No s'ha d'aportar aquest document si la convocatòria corresponent així ho estableix perquè l'Administració de la Generalitat hagi acordat amb l'Administració de la Seguretat Social la consulta telemàtica directa per comprovar-ho.
d) El Centre de Promoció de la Cultura Popular i Tradicional catalana comprova d'ofici si la persona beneficiària està al corrent de les obligacions tributàries.
La signatura de la sol·licitud de subvenció per la persona beneficiària implica l'autorització per fer-ne la comprovació.
e) En el cas que la persona beneficiària no tingui la seva residència fiscal en territori espanyol, ha de presentar un certificat de residència fiscal emès per les autoritats competents del seu país de residència.
11.2 En el cas de subvencions atorgades per un import inferior a 60.000 euros, caldrà aportar la documentació exigida a l'apartat anterior, excepte les factures i comprovants de pagament a què fa referència l'apartat b.2).
L'òrgan concedent comprova l'aplicació correcta de la subvenció sol·licitant determinats justificants mitjançant la tècnica del mostreig combinat..12 Publicitat
El Centre de Promoció de la Cultura Popular i Tradicional Catalana dóna publicitat a les subvencions concedides en el termini d'un mes des de la data de la resolució que posa fi al procediment mitjançant l'exposició d'una relació d'aquestes subvencions a l'adreça d'Internet del Departament de Cultura i Mitjans de Comunicació: http://www.gencat.cat/cultura/subvencions i en el seu tauler d'anuncis situat al Passatge de la Banca, 1-3, 08002 Barcelona, i en cas de subvencions d'import igual o superior a 3.000 euros, mitjançant la seva publicació al Diari Oficial de la Generalitat de Catalunya..13 Altres obligacions de les empreses beneficiàries
Les empreses beneficiàries de les subvencions tenen les obligacions següents:
Qualsevol canvi en el projecte o calendari presentat s'ha de notificar per escrit al Centre de Promoció de la Cultura Popular i Tradicional Catalana, el qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si el Centre de Promoció de la Cultura Popular i Tradicional Catalana no es manifesta en el sentit contrari en el termini de 15 dies hàbils a partir de la data de recepció de la notificació al Registre general del Departament de Cultura i Mitjans de Comunicació.
Els canvis no comunicats o que no hagin estat acceptats poden fer que es consideri que l'empresa beneficiària ha incomplert les condicions, la qual cosa pot donar lloc al reintegrament total o parcial de la subvenció.
b) Notificar al Centre de Promoció de la Cultura Popular i Tradicional catalana els ajuts obtinguts o demanats d'altres administracions o entitats públiques o privades, nacionals o internacionals amb posterioritat a la presentació de la sol·licitud de la convocatòria corresponent.
c) Fer constar en lloc visible i destacat el següent text:.Edició subvencionada pel Departament de Cultura i Mitjans de Comunicació de la Generalitat de Catalunya., segons el model homologat, amb l'anagrama d'identificació visual de la Generalitat.
d) Lliurar gratuïtament deu exemplars al Centre de Promoció de la Cultura Popular i Tradicional Catalana un cop efectuada la publicació.
e) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació del Departament de Cultura i Mitjans de Comunicació, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
f) Altres obligacions previstes a la normativa de subvencions..14 Modificació de la resolució
14.1 El Departament de Cultura i Mitjans de Comunicació té la facultat de revisar els ajuts concedits i modificar la resolució de concessió en el cas d'alteració de les condicions que s'han tingut en compte per a la concessió de la subvenció.
14.2 En cas que els justificants acreditin que el cost de l'activitat subvencionada ha estat inferior al cost inicialment pressupostat, el Departament de Cultura i Mitjans de Comunicació pot reajustar l'import de la subvenció.
14.3 Així mateix, en el supòsit que el/la beneficiari/ària rebi altres ajuts públics o privats per finançar l'activitat, el Departament de Cultura i Mitjans de Comunicació pot minorar l'import de la subvenció d'acord amb el criteri establert a la base 3..15 Reintegrament
c) Incompliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.